sms vedr. afhentelse af ovenstående forsendelse modtaget 31/1-14 kl 16.51. Der blev jeg lidt mistænksom og tjekkede track & trace: pakke scannet ind/lagt til afhentning i postbutik kl. 11.45 samme dag. Jeg havde iøvrigt tjekket track & trace da jeg kom hjem omkring kl. 16 og der stod der FORTSAT, at pakken kun var nået til distributionscentret.

Jeg var i postbutikkens ende af byen midt på eftermiddagen samme dag, og kunne således have afhentet min pakke inden jeg joskede 1,5 km til den modsatte ende af byen, hvor jeg bor.

Men post danmark syntes åbenbart jeg trængte til noget motion, og jeg måtte således ud at joske yderligere 1,5 km til postbutikken dagen efter, og så 1,5 km hjem igen. 

Mildest talt uinteressant når man er dårligt gående!

Det skal desuden tilføjes, at postbutikken i Glamsbjerg aldrig, jeg gentager ALDRIG nogensinde udbeder sig identifikation ved afhentning af pakker. Man skal bare oplyse sit husnummer og sit navn, skrive under og så får man pakken. 

Jeg har til dags dato aldrig oplevet, at hverken sms- eller mail"service" vedr. afhentning i postbutik eller levering på adressen har fungeret, som jeg synes det burde. Dvs. enten har oplysninger været direkte forkert eller også tikker den her skide sms først ind LÆNGE efter pakken rent faktisk er ankommet til afhentning.

Jeg har gentagne gange klaget over, at jeg fik en mail om levering af en pakke, hvor pakken så alligevel først kom dagen efter. 

Man får en undskyldning men ingen forklaring, og det er lidt mere end almindelig tydeligt, at der absolut intet er/bliver gjort for at korrigere fejlene, da det jo har stået på i årevis. 

Den med sms'en giver ingen mening overhovedet idet det aldrig opleves, at andre leverandører har problemer med at kunden får sin sms og email kort efter pakken er landet hos afhentningsstedet. Og jeg får også mange pakker leveret af konkurrende leverandører...Man skulle enten droppe det helt eller for en i h..... tage at få det optimeret så det fungerer efter hensigten. Når man er dårligt gående og kun har sine gåben så bliver man altså godt knotten over, at blive jaget ud på flere kilometers ekstra gåtur ene og alene fordi post danmark aldrig nogensinde har fået styr på deres forbandede sms'er! Altså ud over den jeg fik om at NU havde jeg HENTET min pakke! Den kom inden jeg var nået hjem igen!

Yderligere opleves det for ofte, at kraftige papkasser, (som jeg kan stå ovenpå med min fulde vægt uden de braser sammen) er fuldstændig kvast til ugenkendelighed ved modtagelsen. Det har jeg også klaget over, men det mener post danmark ikke er deres problem, men afsenders. De konkluderer omgående, at emballagen ikke er god nok til den behandling den bliver udsat for på deres sorteringsanlæg. Læg nu mærke til at jeg skrev, at jeg uden videre kan stille mig op på nævnte kasser med mine 60 kg UDEN de får en skramme af det.

Jeg ville give meget for at SE et af post danmarks pakkesorteringsanlæg. Der lader ikke til at være så meget sortering i det, hvis man ikke også sorterer efter vægt. Det er jo klart, at en massiv og meget tung pakke vil kunne volde skade på andet, hvis den bliver smidt ned oven i alt det andet.

Nå men vi fortsætter: Jeg har flexlevering og det virker for så vidt godt nok. Altså bortset fra at postbuddene ALDRIG banker på for at tjekke om jeg er hjemme. Forsendelserne bliver konsekvent lagt, hvor jeg har givet tilladelse til i tilfælde af, at jeg IKKE er hjemme.

Så spørgsmålene til post danmark må være som følger:

1. hvorfor bliver pakker aldrig leveret den dag man får en mail om det? (har desværre ikke nogle pakkenumre længere forventer derfor ikke noget brugbart svar.....).
2. hvem er det egentlig der sørger for sms/email? Er det post danmark eller er det afsender af forsendelsen? Hvor ligger fejlen?
3. Hvorfor fik jeg først en sms om afhentning kl. 16.51 og altså 9 minutter før postbutikkens lukketid når den var skannet ind kl. 11.45?
4. Hvorfor er track & trace ikke opdateret kort efter pakken er lagt til afhentning, men først mange timer senere???
5. Jeg står klar med ID hver gang jeg skal hente noget i postbutikken, men er til dags dato ALDRIG blevet bedt om at fremvise det?
6. I mange anmeldelser skriver post danmark i deres svar, at de skam har foretaget mange forbedringer/tiltag på baggrund af anmeldelserne. Men det nævnes ikke på noget tidspunkt HVILKE forbedringer/tiltag der er tale om?? Det er jeg som bruger af post danmark da ellers MEGET MEGET interesseret i at vide. Det andet virker som tom snak og det kan jeg da virkelig ikke bruge til noget.
7. Vedr. flexlevering: er det ikke meningen at postbuddet SKAL tjekke om modtager er hjemme inden han/hun lægger pakken af på aftalt sted??
8. hvordan fungerer sorteringsanlæggene?? Starter pakkerne i flere etagers højde for derefter, at smadre ned oven i hinanden så det derved ikke KAN undgås, at nogle bliver fuldstændig kvast når de tydeligvis ikke sorteres efter vægt??

Jeg afventer med spænding nogle konkrete, fornuftige,brugbare og FYLDESTGØRENDE svar på mine spørgsmål, i stedet for den gang sludder for en sladder, der går igen i alt for mange af klagemålene her på Trustpilot.

opdatering 18.02.14: æhh... nej.... jeg vil ikke skrive og bede om en opringning fra PostDanmark. Nej, jeg vil have at PD svarer på mine spørgsmål her på Trustpilot istedet for at jeg skal sidde og skrive endnu en roman efter en evt. samtale. Iøvrigt så kan det konkluderes at PD allerede MÅ HAVE mit telefonnummer idet jeg jo lynende hurtigt fik en sms om at lave en anmeldelse her????????? Så kunne de jo bare have ringet. Iøvrigt kan de da lade være med at bede om en anmeldelse her på TP, hvis de alligevel ikke gider bruge tid på rent faktisk at SVARE her på TP på der bliver SPURGT om.

21.02.14: nå det hjælper ikke noget at opdatere sin anmeldelse. PD svarer ikke herinde af den grund. Måske de ikke kender svarene. Eller også GIDER de simpelthen ikke bruge tid på, at skrive nogle brugbare svar her på TP. Der er heller ikke så meget service over kunde"service" ved kontakt via den oplyste mailadresse. Jeg forsøgte 19. januar at få klarhed over om 2 pakker kom da oplysninger som så ofte oplevet IKKE blev opdateret på track & trace. Jeg fik en sludder for en sladder, og intet andet information end det jeg allerede selv kunne se på track & trace. Ergo har "service"medarbejderen ikke gidet gøre sig den ulejlighed rent faktisk, at forsøge, at finde ud af, hvad der var galt med de registrerede scanninger eller rettere mangel på samme. Og dermed hvor mine pakker befandt sig.